**ORDIN**

**privind modificarea și completarea Procedurii și modalității de alocare a sumelor, precum şi raportarea de către beneficiari a stadiului de execuţie a lucrărilor pentru lucrările de înregistrare sistematică iniţiate de unităţile administrativ-teritoriale, aprobată prin Ordinul directorului general al Agenției Naționale de Cadastru și Publicitate Imobiliară nr. 819/2016, cu modificările și completările ulterioare**

Având în vedere dispoziţiile art. 9 alin. (346) din Legea cadastrului şi a publicităţii imobiliare nr. 7/1996, republicată, cu modificările şi completările ulterioare,

În temeiul art. 3 alin. (13) din Legea cadastrului şi a publicităţii imobiliare nr. 7/1996, republicată, cu modificările şi completările ulterioare şi art. 15 alin. (3) din Regulamentul de organizare şi funcţionare a Agenţiei Naţionale de Cadastru şi Publicitate Imobiliară, aprobat prin Hotărârea Guvernului nr. 1.288/2012, cu modificările și completările ulterioare,

directorul general al Agenției Naționale de Cadastru și Publicitate Imobiliară emite prezentul

**ORDIN:**

**Art. 1.** Procedura și modalitatea de alocare a sumelor, precum şi raportarea de către beneficiari a stadiului de execuţie a lucrărilor pentru lucrările de înregistrare sistematică iniţiate de unităţile administrativ-teritoriale, aprobată prin Ordinul directorului general al Agenției Naționale de Cadastru și Publicitate Imobiliară nr. 819/2016, cu modificările și completările ulterioare, publicat în Monitorul Oficial al României, Partea I, nr. 583 din 01 august 2016, se modifică și se completează conform anexei care face parte integrantă din prezentul ordin.

**Art. 2.** Prezentul Ordin se publică în Monitorul Oficial al României, Partea I.

Directorul general

al Agenției Naționale Cadastru și Publicitate Imobiliară

Radu Codruț ȘTEFĂNESCU

București

Nr.

**Anexă la Ordinul** **directorului general al Agenției Naționale de Cadastru și Publicitate Imobiliară privind modificarea și completarea Procedurii și modalității de alocare a sumelor, precum şi raportarea de către beneficiari a stadiului de execuţie a lucrărilor pentru lucrările de înregistrare sistematică iniţiate de unităţile administrativ-teritoriale, aprobată prin Ordinul directorului general al Agenției Naționale de Cadastru și Publicitate Imobiliară nr. 819/2016, cu modificările și completările ulterioare**

Procedura și modalitatea de alocare a sumelor, precum şi raportarea de către beneficiari a stadiului de execuţie a lucrărilor pentru lucrările de înregistrare sistematică iniţiate de unităţile administrativ-teritoriale, aprobată prin Ordinul directorului general al Agenției Naționale de Cadastru și Publicitate Imobiliară nr. 819/2016, cu modificările și completările ulterioare, publicat în Monitorul Oficial al României, Partea I, nr. 583 din 01 august 2016, se modifică și se completează după cum urmează:

 **1. La articolul 4, definiția Prestatorului se modifică și se introduce o nouă definiție, care vor avea următorul cuprins:**

 „Prestator – executantul lucrărilor de înregistrare sistematică a imobilelor, persoană fizică autorizată să execute lucrări de specialitate din domeniile cadastrului, geodeziei şi cartografiei, în categoriile A, B sau D, indiferent de forma de organizare a acesteia, ori persoană juridică autorizată în clasele I, II sau III;

Lege – Legea cadastrului și a publicității imobiliare nr. 7/1996, republicată, cu modificările şi completările ulterioare.”

 **2. Punctul 2 al articolului 5 se modifică și va avea următorul cuprins:**

„Consiliul de administraţie va aproba şi va dispune alocarea în mod egal a sumelor necesare finanţării lucrărilor de înregistrare sistematică pentru fiecare UAT, în limita fondurilor disponibile. Aceste sume vor fi prevăzute la o poziţie distinctă de transferuri în bugetul ANCPI şi, ulterior aprobării bugetului conform prevederilor legale în vigoare, vor fi repartizate în bugetele OCPI-urilor şi vor constitui surse de finanţare complementare pentru bugetele UAT-urilor beneficiare.

Prin excepție, Consiliul de Administrație poate realoca suma aprobată inițial în situația UAT- urilor care intră sub incidența prevederilor privind respectarea criteriilor de prioritizare stabilite de art. 9 alin. (347) din Lege, cu obligația identificării sumelor disponibile pentru finanțarea acestor categorii de lucrări pentru anul corespunzător și cu reluarea etapelor prezentei proceduri.”

 **3. În cadrul articolului 5, alineatul (1) al punctului 6 se modifică și va avea următorul cuprins:**

 ”**(1)** În situaţia în care UAT doreşte finanţarea lucrărilor de înregistrare sistematică, transmite către OCPI solicitarea de finanţare, întocmită conform modelului prevăzut în anexa nr. 3, precum şi contractul de finanţare semnat, întocmit în două exemplare, câte unul pentru fiecare parte. Termenul maxim până la care UAT- urile pot solicita încheierea contractului de finanţare este cel prevăzut de art. 9 alin. (347) din Lege.”

 **4. La articolul 5, alineatul (2) al punctului 7 se modifică și va avea următorul cuprins:**

„**(2)** Contractele de finanțare se încheie în limita creditelor de angajament comunicate prin fila de buget, pentru o perioadă de cel mult 24 de luni. Prin excepție, contractele de finanțare încheiate în anul 2018 se vor încheia pentru o perioadă de cel mult până la data de 31.10.2019.”

 **5. La articolul 5, litera f) din cadrul alineatului (2) al punctului 8 se abrogă.**

 **6. La articolul 5, alineatele (1) și (4) ale punctului 9 se modifică și vor avea următorul cuprins:**

”**(1)** UAT este responsabilă de modalitatea de atribuire a contractelor de achiziţie publică şi de încheierea acestora cu prestatorii de servicii.

 **(4)** În vederea obținerii fondurilor destinate finanțării, UAT are obligaţia de a încheia cu prioritate, după caz, contracte de achiziție publică având ca obiect imobile situate în sectoarele cadastrale prioritare, astfel cum este prevăzut în art. 9 alin. (347) din Lege. În acest scop, sectoarele cadastrale în care se vor desfășura lucrările de înregistrare sistematică se stabilesc de UAT împreună cu OCPI, anterior demarării procesului de achiziție publică și având în vedere respectarea de către OCPI a prevederilor Procedurii operaționale PO-8.5.1–23/2017 privind stabilirea limitelor sectoarelor cadastrale pentru lucrările de înregistrare sistematică.”

 **7. La articolul 5, alineatul (1) al punctului 10 se modifică și va avea următorul cuprins:**

„**(1)** În termen de 5 zile lucrătoare de la încheierea contractului de achiziţie publică, UAT are obligația de a transmite la OCPI o copie conformă cu originalul a acestuia.”

 **8. La articolul 5, alineatele (4), (7) și (8) ale punctului 11 se modifică și vor avea următorul cuprins:**

„**(4)** La finalizarea lucrărilor de înregistrare sistematică OCPI întocmeşte PVR tehnic, în care se vor menţiona numărul de imobile recepţionate în vederea deschiderii cărţilor funciare şi numărul de imobile pentru care au existat cărţi funciare care au geometrie asociată, înregistrate în Sistemul integrat de cadastru şi carte funciară până la data emiterii PVR tehnic aferent «Documentelor tehnice ale cadastrului - copie spre publicare».

 **(7)** Nu vor face obiectul decontării potrivit prezentei proceduri:

 **a)** imobilele care sunt cuprinse în planurile parcelare realizate în baza unor contracte de finanţare din fonduri publice. Prin planuri parcelare în cadrul prezentei proceduri se înţelege:

 - planurile parcelare realizate din fonduri publice ca urmare a derulării procedurilor de achiziţie prevăzute de lege, executate conform prevederilor Regulamentului privind conţinutul, modul de întocmire şi recepţie a documentaţiilor cadastrale în vederea înscrierii în cartea funciară, aprobat prin Ordinul directorului general al Agenţiei Naţionale de Cadastru şi Publicitate Imobiliară nr. 634/2006, cu modificările şi completările ulterioare, şi cele executate conform Regulamentului de avizare, recepţie şi înscriere în evidenţele de cadastru şi carte funciară, aprobat prin Ordinul directorului general al Agenţiei Naţionale de Cadastru şi Publicitate Imobiliară nr. 700/2014, cu modificările şi completările ulterioare, recepţionate de oficiile de cadastru şi publicitate imobiliară prin alocarea de numere cadastrale imobilelor componente, neînregistrate în Sistemul integrat de cadastru şi carte funciară;

 - planurile parcelare în curs de execuţie, contractate din fonduri publice.

 **b)** sectoarele cadastrale sau imobilele care au fost înscrise în sistemul integrat de cadastru și cartea funciară ca urmare a înregistrării sistematice în cadrul altor proiecte finanțate din fonduri publice;

**c)** imobilele care nu fac parte din categoria celor prevăzute de art. 9 alin. (341) al Legii.”

 **(8)** În cazul imobilelor prevăzute la art. 11 alin. (221) - (2211) din Lege, se va deconta prețul unitar prevăzut la art. 9 alin. (345) al Legii și 50% din preţul ofertat pentru un imobil pentru cărţile funciare individuale derivate.”

 **9. La articolul 5, după alineatul (8) al punctului 11 se introduce un nou alineat, alineatul (81), care va avea următorul cuprins:**

„**(81)** În cazul imobilelor cu geometrie asociată, înregistrate în Sistemul integrat de cadastru şi carte funciară până la data emiterii PVR tehnic aferent livrării «Documentele tehnice ale cadastrului - copie spre publicare», pentru cărţile funciare aferente acestor imobile, se va deconta 50% din preţul ofertat pentru un imobil.”

 **10. Punctul 13 al articolului 5 se modifică și va avea următorul cuprins:**

 „**13.** Solicitarea de către UAT a transferului sumelor necesare efectuării plăţilor către OCPI

 UAT va transmite la OCPI solicitarea privind transferul sumelor necesare efectuării plăţilor, întocmită conform anexei nr. 8, care va fi însoţită de PVR tehnic, de PVR servicii şi de factură, în copie conform cu originalul.”

 **11. Punctul 15 al articolului 5 se modifică și va avea următorul cuprins:**

 „**15.** Deschiderea de fonduri către OCPI

 ANCPI va efectua virarea sumelor la OCPI în ordinea înregistrării solicitărilor şi în limita fondurilor disponibile.”

**12. În cadrul Anexei nr. 2 la procedură, articolul 1 se modifică și va avea următorul cuprins:**

„**ARTICOLUL 1**

**Definiţii şi abrevieri**

Termenii utilizaţi în prezentul contract vor avea următoarele înţelesuri:

    **a)** ANCPI - Agenţia Naţională de Cadastru şi Publicitate Imobiliară;

    **b)** OCPI - Oficiul de Cadastru şi Publicitate Imobiliară;

    **c)** OMFP - ordinul ministrului finanţelor publice;

    **d)** contract de finanţare - reprezintă prezentul contract de finanţare;

 **e)** prestator – executantul lucrărilor de înregistrare sistematică a imobilelor, persoană fizică autorizată să execute lucrări de specialitate din domeniile cadastrului, geodeziei şi cartografiei, în categoriile A, B sau D, indiferent de forma de organizare a acesteia, ori persoană juridică autorizată în clasele I, II sau III

 **f)** Lege – Legea cadastrului și a publicității imobiliare nr. 7/1996, republicată, cu modificările și completările ulterioare;

    **g)** surse ANCPI - sume alocate din bugetul de venituri proprii ale ANCPI prin bugetele oficiilor teritoriale;

    **h)** credit de angajament - limita maximă în cadrul căreia pot fi încheiate angajamentele legale în timpul anului bugetar;

   i**)** Procedură - Procedura şi modalitatea de alocare a sumelor, precum şi raportarea de către beneficiari a stadiului de execuţie a lucrărilor pentru lucrările de înregistrare sistematică iniţiate de unităţile administrativ-teritoriale, aprobată prin Ordinul directorului general al ANCPI nr. 819/2016, cu modificările și completările ulterioare;

    **j)** PVR tehnic - procesul-verbal de recepţie cantitativă şi calitativă a livrării «Documentele tehnice ale cadastrului - copie finală» prevăzut de specificaţiile tehnice aprobate prin ordinul directorului general al ANCPI;

   **k)** PVR servicii - procesul-verbal de recepţie a serviciilor de realizare a lucrărilor de înregistrare sistematică, ce fac obiectul contractelor de achiziţie publică încheiate de unităţile administrativ-teritoriale, denumit în specificaţiile tehnice proces-verbal de acceptanţă a livrării «Documentele tehnice ale cadastrului - copie finală».”

**13. La articolul 6, în cadrul Anexei nr. 2 la procedură, articolul 3 se modifică și va avea următorul cuprins:**

„**ARTICOLUL 3**

**Obiectul şi valoarea contractului**

Obiectul contractului îl constituie alocarea unei finanţări de la o poziţie distinctă de transferuri din bugetul de venituri proprii al ANCPI, prin bugetul OCPI . . . . . . . . . ., pe anii . . . . . . . . . ., în sumă de . . . . . . . . . . lei, reprezentând credite de angajament (limita maximă în care UAT poate încheia contracte de prestări servicii).”

**14. La articolul 6, în cadrul Anexei nr. 2 la procedură, articolul 5 se modifică și va avea următorul cuprins:**

„**ARTICOLUL 5**

**Durata contractului**

Contractul de finanţare intră în vigoare la data semnării lui de către ambele părţi şi are valabilitate 24 de luni de la data semnării. Prin excepție, contractele de finanțare încheiate în anul 2018 au valabilitate până cel mult la data de 31.10.2019.”

**15. La articolul 6, în cadrul Anexei nr. 2 la procedură, literele c), d) și e) ale alineatului (2) al articolului 6 se modifică și vor avea următorul cuprins:**

    „**c)** de a achiziţiona servicii de realizare a lucrărilor de înregistrare sistematică în limita sumei finanțate pe carte funciară prevăzută de art. 9 alin. (345) din Lege, cu respectarea prevederilor legale în domeniul cadastrului şi publicităţii imobiliare, precum și a celor în materia achizițiilor publice;

 **d**) de a stabili împreună cu finanțatorul sectoarele cadastrale în care se vor desfășura lucrările de înregistrare sistematică, anterior demarării procesului de achiziție publică, precum și de a încheia cu prioritate, după caz, contracte de achiziție publică având ca obiect sectoare cadastrale prioritare potrivit prevederilor art. 9 alin. (347) din Lege;

 **e**) de a încheia contracte de achiziție publică cu prestatorii de servicii;”

**16. La articolul 6, în cadrul Anexei nr. 2 la procedură, litera c) a alineatului (3) al articolului 6 se abrogă.**

 **17. În cadrul Articolului 6, Anexa nr. 3 la procedură se modifică și va avea următorul cuprins:**

**ANEXA Nr. 3**

la procedură

    JUDEŢUL . . . . . . . . . .

    UNITATEA ADMINISTRATIV-TERITORIALĂ

    . . . . . . . . . .

    Nr. . . . . . . . . . ./ . . . . . . . . . .

**Solicitare de finanţare**

    Stimată Doamnă/Stimate Domnule Director,

    Municipiul/oraşul/comuna . . . . . . . . . ., prin primar . . . . . . . . . ., în calitate de reprezentant legal, solicităm încheierea unui contract de finanţare în condiţiile art. 9 alin. (347) din Legea cadastrului şi a publicităţii imobiliare nr. 7/1996, republicată, cu modificările şi completările ulterioare, în sumă de . . . . . . . . . . lei reprezentând credite de angajament, limita maximă în care se pot încheia angajamente legale, pentru maximum 24 de luni, sumă destinată finanţării lucrării de înregistrare sistematică, având ca obiect sectoare cadastrale în cadrul UAT, altele decât cele contractate/finalizate.

    Ataşat prezentei solicitări vă transmitem cele două exemplare ale contractului de finanţare.

   Cu deosebită consideraţie,

|  |  |
| --- | --- |
|  |  |
|  | Primar. . . . . . . . . .(numele, prenumele, semnătura şi ştampila)” |

**18. În cadrul articolului 6, Anexa nr. 5 la procedură se modifică și va avea următorul cuprins:**

**ANEXA Nr. 5**

la procedură

|  |  |  |
| --- | --- | --- |
|  |  |  |
|  | **OFICIUL DE CADASTRU ŞI PUBLICITATE IMOBILIARĂ. . . . . . . . . .Nr. . . . . . . . . . ./ . . . . . . . . . .** | **JUDEŢUL . . . . . . . . . .UNITATEA ADMINISTRATIV-TERITORIALĂ. . . . . . . . . .Nr. . . . . . . . . . ./ . . . . . . . . . .** |

**ACTUL ADIŢIONAL Nr. . . . . . . . . . .
la contractul pentru finanţarea în cadrul Programului naţional de cadastru şi carte funciară a lucrărilor de înregistrare sistematică iniţiate de unităţi administrativ-teritoriale pentru sectoare cadastrale**

    Oficiul de Cadastru şi Publicitate Imobiliară . . . . . . . . . ., denumit în continuare OCPI, cu sediul în . . . . . . . . . ., tel. . . . . . . . . . . fax . . . . . . . . . ., cod fiscal . . . . . . . . . ., cont . . . . . . . . . ., deschis la . . . . . . . . . ., reprezentat de . . . . . . . . . ., director, în calitate de finanţator,

    şi

    unitatea administrativ-teritorială . . . . . . . . . ., judeţul . . . . . . . . . ., reprezentată prin . . . . . . . . . ., în calitate de primar, cu sediul în . . . . . . . . . ., judeţul . . . . . . . . . ., tel. . . . . . . . . . ., fax . . . . . . . . . ., cod fiscal . . . . . . . . . ., cont . . . . . . . . . ., deschis la Trezoreria . . . . . . . . . ., ca beneficiar al finanţării,

    au convenit modificarea prevederilor contractuale după cum urmează:

    Articolul 3 din Contractul pentru finanţarea în cadrul Programului naţional de cadastru şi carte funciară a lucrărilor de înregistrare sistematică iniţiate de unităţi administrativ-teritoriale pentru sectoare cadastrale, înregistrat cu nr. . . . . . . . . . ., se modifică şi va avea următorul cuprins:

„**ARTICOLUL 3**

**Obiectul şi valoarea contractului**

Obiectul contractului îl constituie alocarea unei finanţări de la o poziţie distinctă de transferuri din bugetul de venituri proprii al ANCPI, prin bugetul OCPI . . . . . . . . . ., pe anii . . . . . . . . . ., în sumă de . . . . . . . . . .lei reprezentând credite de angajament (limita maximă în care UAT poate încheia contracte de prestări servicii) pentru realizarea lucrărilor de înregistrare sistematică înn sectoare cadastrale, iniţiate de beneficiar, altele decât cele contractate/finalizate.”

Prezentul act adiţional s-a încheiat în două exemplare, câte unul pentru fiecare dintre părţi, fiecare exemplar având aceeaşi valoare juridică.

|  |  |  |
| --- | --- | --- |
|  |  |  |
|  | **OFICIUL DE CADASTRU ŞI PUBLICITATE IMOBILIARĂ. . . . . . . . . .Judeţul . . . . . . . . . .Director,. . . . . . . . . .(numele, prenumele, semnătura şi ştampila)****Vizat CFPP,****. . . . . . . . . .****(numele, prenumele, semnătura şi ştampila)****Serviciu/Birou/Compartiment economic,****Vizat pentru legalitate****. . . . . . . . . .****(numele, prenumele, semnătura)****Șef BJRUSP/Consilier juridic,****. . . . . . . . . .****(numele, prenumele, semnătura)****Birou/Compartiment înregistrare sistematică,****. . . . . . . . . .****(numele, prenumele, semnătura)****Responsabil achiziţii, înregistrare sistematică OCPI (dacă există),****. . . . . . . . . .****(numele, prenumele, semnătura şi ştampila)** | **BENEFICIAR,****UNITATEA ADMINISTRATIV-TERITORIALĂ…………..****Judeţul . . . . . . . . . .****«Localitate» . . . . . . . . .** **Primar,****. . . . . . . . . .****(numele, prenumele, semnătura şi ştampila)****Vizat CFPP,****. . . . . . . . . . . . . . . .** **(numele, prenumele, semnătura şi ştampila)****Direcția Economică/Comp. financiar-contabil****. . . . . . . . . . . . . . . .** **Vizat pentru legalitate,****. . . . . . . . . .****(numele, prenumele, semnătura)****Direcția Juridică/Șef Serviciu Juridic-Contencios/Secretar,****. . . . . . . . . . . . . . . . . .** **(numele, prenumele, semnătura)****Serviciul/Compartimentul/achiziții publice,****. . . . . . . . . . . . . . . . . .****(numele, prenumele, semnătura)”** |

**19. La articolul 6, Anexa nr. 6 la procedură se modifică și va avea următorul cuprins:**

**ANEXA Nr. 6**

la procedură

**Raportare lunară a UAT către OCPI**

Denumirea UAT . . . . . . . . . .

Judeţul . . . . . . . . . .

   **1.** Date privind contractul de finanţare:

   **-** Numărul şi data contractului: . . . . . . . . . .

   **-** Valoarea creditului de angajament prevăzut în contractul de finanţare/act adiţional: . . . . . . . . . . lei

   **2.** Date privind contractul de achiziţie publică:

   **-** Numărul şi data contractului . . . . . . . . . .

   **-** Valoarea contractului . . . . . . . . . . lei (cu TVA)

   **-** Termen finalizare conform contract . . . . . . . . . .

   **-** Obiectul contractului: sector cadastral nr. . . . . . . . . . .

   **-** Numărul estimat de imobile al sectorului cadastral . . . . . . . . . .

   **3.** Date privind executantul lucrărilor de înregistrare sistematică:

   **-** Numele persoanei fizice autorizate . . . . . . . . . .

   **-** Nr. certificat de autorizare . . . . . . . . . .

   **-** Categoria de autorizare . . . . . . . . . .

    sau

   **-** Denumirea persoanei juridice . . . . . . . . . .

   **-** Nr. certificat de autorizare . . . . . . . . . .

   **-** Categoria de autorizare . . . . . . . . . .

   **4.** Responsabil de contract din cadrul UAT

    Numele şi prenumele: . . . . . . . . . .

    Date de contact:

    Telefon: . . . . . . . . . .

    E-mail: . . . . . . . . . .

 **5.** Stadiul lucrărilor\*:

   **\*** Neefectuat/În curs de execuţie/Efectuat (Proces-verbal nr. . . . . . . . . . ./ . . . . . . . . . .).

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
|  | Denumirea activităţii | Luna 1 | Luna 2 | Luna 3 | Luna 4. | Observaţii |
|  | Preluare date de la OCPI, primărie |  |  |  |  |  |
|  | Derulare campanie de informare locală |  |  |  |  |  |
|  | Execuţie măsurători |  |  |  |  |  |
|  | Colectare acte de proprietate |  |  |  |  |  |
|  | Integrare date existente |  |  |  |  |  |
|  | Întocmire documente tehnice ale cadastrului |  |  |  |  |  |
|  | Predare documente tehnice în copie spre publicare la OCPI |  |  |  |  |  |
|  | Publicare documente tehnice conform termenului legal |  |  |  |  |  |
|  | Soluţionare cereri de rectificare în termenul legal |  |  |  |  |  |
|  | Actualizare documente tehnice |  |  |  |  |  |
|  | Predare documente tehnice ale cadastrului în copie finală la OCPI” |  |  |  |  |  |
|  |  |
| **Responsabil de contract,. . . . . . . . . .(numele, prenumele şi semnătura)** | **Primar,. . . . . . . . . .(numele, prenumele,****semnătura şi ştampila)** |

**20. La articolului 6, Anexa nr. 7 la procedură se modifică și va avea următorul cuprins:**

**ANEXA Nr. 7**la procedură

**Raportare lunară a Oficiului de Cadastru şi Publicitate Imobiliară către Agenţia**

**Naţională de Cadastru şi Publicitate Imobiliară**

    Denumirea unităţii administrativ-teritoriale . . . . . . . . . .

    Judeţul . . . . . . . . . . . . .

    Oficiul de Cadastru şi Publicitate Imobiliară . . . . . . . . . .

   **1.** Date privind contractul de finanţare:

   **-** Numărul şi data contractului: . . . . . . . . . .

   **-** Valoarea creditului de angajament prevăzut în contractul de finanţare/act adiţional: . . . . . . . . . . lei

   **2.** Date privind contractul de achiziţie publică:

   **-** Numărul şi data contractului . . . . . . . . . .

   **-** Valoarea contractului . . . . . . . . . . lei (cu TVA)

   **-** Termen finalizare conform contract . . . . . . . . . .

   **-** Obiectul contractului: sectorul cadastral nr. . . . . . . . . . .

   **-** Numărul estimat de imobile al sectorului cadastral . . . . . . . . . .

   **3.** Date privind executantul lucrărilor de înregistrare sistematică:

   **-** Numele persoanei fizice autorizate . . . . . . . . . .

   **-** Nr. certificat de autorizare . . . . . . . . . .

   **-** Categoria de autorizare . . . . . . . . . .

    sau

   **-** Denumirea persoanei juridice . . . . . . . . . .

   **-** Nr. certificat de autorizare . . . . . . . . . .

   **-** Categoria de autorizare . . . . . . . . . .

   **4.** Responsabil de contract din cadrul UAT:

    Numele şi prenumele . . . . . . . . . .

    Date de contact:

    Telefon . . . . . . . . . .

    E-mail . . . . . . . . . .

   **5.** Stadiul lucrărilor\*:

   **\*** Neefectuat/În curs de execuţie/Efectuat (Proces-verbal nr. . . . . . . . . . ./ . . . . . . . . . .).

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
|  | Denumirea activităţii | Luna 1 | Luna 2 | Luna 3 | Luna 4 | Observaţii |
|  | Predare date la executant |  |  |  |  |  |
|  | Participare la derulare campanie de informare locală |  |  |  |  |  |
|  | Verificare execuţie măsurători |  |  |  |  |  |
|  | Predare copii conforme ale titlurilor de proprietate, alte acte de proprietate |  |  |  |  |  |
|  | Verificare şi recepţie documente tehnice ale cadastrului - copie spre publicare |  |  |  |  |  |
|  | Publicare documente tehnice conform termenului legal |  |  |  |  |  |
|  | Soluţionare cereri de rectificare în termenul legal |  |  |  |  |  |
|  | Verificare şi recepţie documente tehnice ale cadastrului - copie finală |  |  |  |  |  |
|  | Deschidere cărţi funciare” |  |  |  |  |  |

|  |  |  |
| --- | --- | --- |
|  |  |  |
|  | **Responsabil de contract,. . . . . . . . . .(numele, prenumele şi semnătura)** | **Director OCPI . . . . . . . . . .,. . . . . . . . . .(numele, prenumele, semnătura şi ştampila)** |